Nr. L 300/34 De Europæiske Fællesskabers Tidende 24. 10. 86 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 21. maj 1986 om støtte ydet af Forbundsrepublii(ken Tysklånd og land Bayern til en produ- cent af polyamid- og polyestergarn i Deggendorf (Kun den tyske udgave er autentisk) (86/509/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger som fastsat i nævnte artikel 93 og under henvisning til disse bemærkninger, og ud fra følgende betragtninger : I Efter gentagne opfordringer fra Kommissionen under- rettede Forbundsrepublikken Tysklands regering i skri- velser af 22. marts og 25. juli 1985 forsinket Kommis- sionen om, at der var ydet finansiel støtte til en produ- cent af polyamid- og polyestergarn i Deggendorf. Støtten blev ydet fra 1981 og indtil udgangen af 1983 i henhold til forbundsregeringens og delstaternes fælles regionalstøtteordning  (Gemeinschaftsaufgabe) og i henhold til den bayerske støtteordning. I henhold til forbundsregeringens og delstaternes fælles regionalstøtteordning blev der udbetalt et tilskud på 6,12 mio DM til investeringer beløbende sig til 61,2 mio DM, mens der under den bayerske regionalstøtte- ordning blev ydet et lån på 11 mio DM til 5 % rente og med en løbetid på otte år til dele af ovennævnte investering, der androg 35,9 mio DM. Støtten udgør således 28 % af den samlede investering. Efter en indledende undersøgelse fandt Kommissionen, at støtten, som var ydet fra 1981 og indtil slutningen af 1983, og som ikke forinden var blevet anmeldt til Kommissionen, var ulovlig, idet Forbundsrepublikken Tysklands regering ikke havde opfyldt sine forpligtelser i henhold til EØF-traktatens artikel 93, stk. 3. I henhold til reglerne fra 1977 om støtte til syntetiske fibre og syntetisk garn, som medlemsstaterne blev underrettet om ved skrivelse af 19. juli 1977, og som blev offentliggjort i De ÆEuropæiske Fællesskabers Bulletin for juli/august 1977 (punkt 1.5.3) og for november 1977 (punkt 2.1.47) og forlænget i 1979, 1981, 1983 og 1985, skal alle planer uanset art om støtte til virksomheder, der fremstiller syntetiske fibre og syntetisk garm, anmeldes til Kommissionen så betids, at den kan nå at fremsætte sine bemærkninger og om nødvendigt indlede den i artikel 93, stk. 2, omhandlede procedure med hensyn til den påtænkte foranstaltning. Kommissionen fandt heller ikke, at støtten bidrog til omlægning af produktionsanlægget for polyamid- og polyestergarn, i overensstemmelse med Fællesskabets regler for støtte til syntetiske fibre og syntetisk garn, da den hverken havde ført til nogen kapacitetsnedskæring eller til nogen omstilling fra produktion af syntetiske fibre og syntetisk garn til andre aktiviteter. Kommissionen fandt endvidere, at investeringen, der af Forbundsrepublikken  Tysklands regering var blevet beskrevet som en grundlæggende rationalisering, kun syntes at sigte mod en modernisering af produktionen af og produktionsanlægget for syntetisk garn med det